pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อนำน้ำมันไม่มีคุณภาพมาจาก 3 กองทัพ ที่ตุนไว้ระยะเวลา 5-6 ปี หมดสภาพมาให้ตามปั๊มปตท.จำหน่าย
วันพุธที่ 4 สิงหาคม 2564
ดีอีเอส เตือนอย่าหลงเชื่อนําน้ํามันไม่มีคุณภาพมาจาก 3 กองทัพ ที่ตุนไว้ระยะเวลา 5-6 ปี หมดสภาพมาให้ตามปั๊มปตท.จําหน่าย
ดีอีเอส เตือนอย่าหลงเชื่อนําน้ํามันไม่มีคุณภาพมาจาก 3 กองทัพ ที่ตุนไว้ระยะเวลา 5-6 ปี หมดสภาพมาให้ตามปั๊มปตท.จําหน่าย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข้อมูลเกี่ยวกับประเด็นเรื่องปตท.นําน้ํามันไม่มีคุณภาพมาจาก3กองทัพที่ตุนไว้ระยะเวลา5-6ปีหมดสภาพมาให้ตามปั๊มต่างๆทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยบริษัทปตท.น้ํามันและการค้าปลีกจํากัด(มหาชน)กระทรวงพบว่าประเด็นดังกล่าวนั้นเป็นข้อมูลเท็จ
จากกรณีที่มีการส่งต่อข้อความแจ้งคุณภาพน้ํามันโดยอ้างว่าปตท.ไทยประดิษฐ์ก็จริงแต่คุณภาพห่วยแตกมากเพราะว่าน้ํามันบางครั้งนํามาจากกองทัพอากาศกองทัพบกกองทัพเรือที่ตุนไว้เวลาเกิดศึกสงครามใช้ระยะเวลา5-6ปีเมื่อน้ํามันหมดสภาพก็จะนําเข้ามาตามปั๊มต่างๆทางบริษัทปตท.น้ํามันและการค้าปลีกจํากัด(มหาชน)กระทรวงพลังงานได้ตรวจสอบเรื่องดังกล่าวและชี้แจงว่าบริษัทปตท.น้ํามันและการค้าปลีกจํากัด(มหาชน)หรือโออาร์เป็นบริษัทในกลุ่มปตท.ด้านการค้าน้ํามันและการขายปลีกเป็นหนึ่งในผู้ค้าน้ํามันตามมาตรา7และเป็นผู้บริหารแบรนด์สถานีน้ํามันพีทีทีสเตชั่น(PTT Station)หรือเดิมที่รู้จักกันในชื่อสถานีบริการน้ํามันปตท.ซึ่งโออาร์ไม่ได้มีการจัดหาน้ํามันจากหน่วยงานราชการหรือหน่วยงานอื่นใดนอกเหนือจากโรงกลั่นชั้นนําในประเทศเพื่อมาจําหน่ายให้ผู้บริโภคและโออาร์ให้ความสําคัญกับการควบคุมคุณภาพน้ํามันอย่างเข้มงวดตลอดทุกขั้นตอนตั้งแต่กระบวนการผลิตขนส่งจัดเก็บและจําหน่ายและไม่ได้มีการนําน้ํามันที่ไม่มีคุณภาพมาเพื่อจําหน่ายที่สถานีบริการน้ํามันพีทีทีสเตชั่นตามที่มีการเผยแพร่ข้อมูลแต่อย่างใด
โดยโออาร์จัดหาน้ํามันเพื่อจําหน่ายตามเงื่อนไขจากโรงกลั่นชั้นนําในประเทศโดยคุณภาพน้ํามันเป็นไปตามที่กรมธุรกิจพลังงานกระทรวงพลังงานเป็นผู้กําหนดซึ่งตลอดทั้งกระบวนการจัดส่งน้ํามันตั้งแต่จากต้นทางคือโรงกลั่นน้ํามันไปยังคลังน้ํามันและต่อไปจนไปถึงปลายทางคือสถานีบริการน้ํามันพีทีทีสเตชั่นเพื่อจําหน่ายให้ผู้บริโภคเป็นไปตามขั้นตอนมาตรฐานและมีการควบคุมคุณภาพตลอดทั้งกระบวนการ
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคมเพราะในปัจจุบันนี้มีข่าวปลอมในลักษณะนี้เกิดขึ้นทุกวันการกระทําของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์มาตรา14(2),(5)มีอัตราโทษจําคุกไม่เกิน5ปีหรือปรับไม่เกิน100,000บาทหรือทั้งจําทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดําเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทําความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-รมว.แรงงาน เร่งขับเคลื่อนพัฒนาทักษะดิจิทัลเพื่อแรงงานวิถีใหม่
วันจันทร์ที่ 20 มิถุนายน 2565
รมว.แรงงาน เร่งขับเคลื่อนพัฒนาทักษะดิจิทัลเพื่อแรงงานวิถีใหม่
รมว.แรงงาน นายสุชาติ ชมกลิ่น โชว์ผลงานพัฒนาทักษะเทคโนโลยีดิจิทัลเพื่อแรงงานวิถีใหม่นําร่องฝึก Digital Skill  13 หลักสูตร ทั้ง Online และOnsite ฟรี
รัฐบาลไทย-ข่าวทำเนียบรัฐบาล-รมว.สุชาติ ส่งกำลังใจให้เยาวชนไทยเก็บตัวลงแข่ง WorldSkills
วันเสาร์ที่ 21 พฤษภาคม 2565
รมว.สุชาติ ส่งกําลังใจให้เยาวชนไทยเก็บตัวลงแข่ง WorldSkills
กระทรวงแรงงาน โดยกรมพัฒนาฝีมือแรงงาน บูรณาการภาคเอกชนร่วมเก็บตัวฝึกซ้อมเยาวชนไทย ก่อนลงสนามประลองฝีมือที่นครเซี่ยงไฮ้ สาธารณรัฐประชาชนจีน
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมแผนจัดหาน้ำต้นทุนสนับสนุนกิจกรรมการเกษตรและการอุปโภค-บริโภค
วันศุกร์ที่ 15 ตุลาคม 2564
กระทรวงเกษตรฯ เตรียมแผนจัดหาน้ําต้นทุนสนับสนุนกิจกรรมการเกษตรและการอุปโภค-บริโภค
กระทรวงเกษตรฯ เตรียมแผนจัดหาน้ําต้นทุนสนับสนุนกิจกรรมการเกษตรและการอุปโภค-บริโภค ให้ราษฎรในพื้นที่ 2 อําเภอ ผู้ใช้น้ํา 7,300 ราย พื้นที่การเกษตร 600 ไร่
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการดําเนินโครงการอาคารบังคับน้ําบ้านย่านตาขาว ณ ต.ย่านตาขาว อ.ย่านตาขาว จ.ตรัง ซึ่งพื้นที่ดังกล่าวประสบปัญหาขาดแคลนน้ําเพื่อการอุปโภค-บริโภค เนื่องจากในช่วงฤดูแล้งของทุกปี ระดับน้ําในคลองลําพิกุลจะลดลงอย่างรวดเร็ว ทําให้การประปาส่วนภูมิภาคสาขาย่อยย่านตาขาว เกิดปัญหาในการสูบน้ําดิบมาใช้ กระทรวงเกษตรและสหกรณ์ โดยกรมชลประทาน จึงได้มีการศึกษาออกแบบการก่อสร้างฝายน้ําล้นคลองลําพิกุล เพื่อแก้ไขปัญหาน้ําดิบที่จะนํามาผลิตน้ําประปาตามที่การประปาส่วนภูมิภาคสาขาย่อยย่านตาขาวขอรับการสนับสนุน มีระยะเวลาดําเนินการ 1 ปี (พ.ศ. 2566) โดยจะดําเนินการก่อสร้างอาคารอัดน้ํา ขุดลอกคลองลําพิกุล ขุดลอกคลองปะเหลียน และก่อสร้างอาคารป้องกันตลิ่ง ทั้งนี้ หากดําเนินการแล้วเสร็จ จะสามารถจัดหาน้ําต้นทุนสนับสนุนกิจกรรมการเกษตรและการอุปโภค-บริโภค ให้ราษฎรในพื้นที่ หมู่ที่ 1 บ้านย่านตาขาว ตําบลย่านตาขาว อําเภอย่านตาขาว และอําเภอปะเหลียน จังหวัดตรัง ผู้ใช้น้ํา 7,300 ราย พื้นที่การเกษตร 600 ไร่ และในปี 2565 การประปามีแผนขยายเขตครอบคลุม 3 อําเภอ ทั้งอําเภอย่านตาขาว อําเภอปะเหลียน และอําเภอหาดสําราญ ซึ่งจะมีผู้ใช้น้ําที่ได้รับประโยชน์ถึง 35,942 คน
“กระทรวงเกษตรฯ ได้มีการบริหารจัดการน้ําอย่างเป็นระบบ เพื่อให้สามารถแก้ไขปัญหาน้ําแล้ง น้ําท่วม การขาดแคลนน้ําภาคการผลิตน้ําอุปโภค-บริโภค เพิ่มประสิทธิภาพแหล่งน้ํา ป้องกันและบรรเทาอุทกภัยพื้นที่ชุมชน พื้นที่เศรษฐกิจสําคัญ รวมถึงสร้างความมั่นคงด้านน้ําทางการเกษตรของประเทศให้เพิ่มมากขึ้น ซึ่งถือเป็นการพัฒนาคุณภาพชีวิตให้กับเกษตรกรและกลุ่มผู้ใช้น้ําแบบยั่งยืนและมั่นคงอีกทางหนึ่งด้วย” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-​หัวหน้าผู้ตรวจฯ วิษณุ เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
วันพฤหัสบดีที่ 16 ธันวาคม 2564
​หัวหน้าผู้ตรวจฯ วิษณุ เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
หัวหน้าผู้ตรวจฯ วิษณุ เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3
วันนี้ (15 ธันวาคม 2564) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานเปิดการอบรม โครงการยกระดับองค์ความรู้ในการพัฒนานวัตกรรมของบุคลากรกระทรวงอุตสาหกรรม รุ่นที่ 3 ภาคกลาง Innovation Capacity Enhancement and Networking (ICON Program) โดยมีวัตถุประสงค์เพื่อพัฒนาบุคลากรสํานักงานอุตสาหกรรมจังหวัดในฐานะตัวแทนกระทรวงอุตสาหกรรมในส่วนภูมิภาค ซึ่งมีหน้าที่ส่งเสริมและพัฒนานวัตกรรมผู้ประกอบการ วิสาหกิจเริ่มต้น (Startup) ให้สามารถขับเคลื่อนเศรษฐกิจในระดับภูมิภาคให้มีความเข้มแข็งและเติบโตอย่างยั่งยืนได้ในอนาคต โดยมี ข้าราชการ และเจ้าหน้าที่จากสํานักงานอุตสาหกรรมจังหวัดในเขตภาคกลางและภาคตะวันตก จํานวน 25 จังหวัด เข้าร่วมการอบรม ซึ่งจัดขึ้นระหว่างวันที่ 13-15 ธันวาคม 2564 ณ โรงแรมพูลแมน คิง พาวเวอร์ กรุงเทพฯ
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ให้ประธานองค์การส่งเสริมการค้าต่างประเทศของญี่ปุ่น กรุงเทพฯ (JETRO Bangkok)
วันศุกร์ที่ 11 กุมภาพันธ์ 2565
นายชยธรรม์ พรหมศร ปลัดกระทรวงคมนาคม ให้ประธานองค์การส่งเสริมการค้าต่างประเทศของญี่ปุ่น กรุงเทพฯ (JETRO Bangkok)
และคณะเข้าพบ เพื่อหารือการพัฒนาโครงสร้างพื้นฐาน ด้านคมนาคมขนส่งของกระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายชยธรรม์ พรหมศร ปลัดกระทรวงคมนาคม เข้าประชุมหารือกับ Mr. TAKETANI Atsushi ประธานองค์การส่งเสริมการค้าต่างประเทศของญี่ปุ่น กรุงเทพฯ (JETRO Bangkok) พร้อมด้วย Mr. HIDAKA Kazuo ประธานหอการค้าญี่ปุ่น - กรุงเทพฯ (JCCB) และคณะเข้าพบ เกี่ยวกับการพัฒนาโครงสร้างพื้นฐานด้านคมนาคมขนส่งของกระทรวงคมนาคม โดยมี นายปัญญา ชูพานิช ผู้อํานวยการสํานักงานนโยบายและแผนการขนส่งและจราจร และหน่วยงานที่เกี่ยวข้อง เข้าร่วมหารือ ในวันที่ 10 กุมภาพันธ์ 2565 ณ ห้องประชุมกระทรวงคมนาคม
ในการหารือครั้งนี้ ประธาน JETRO ได้รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยในช่วงครึ่งหลังของปี 2564 (เดือนกรกฎาคม - ธันวาคม) โดยสะท้อนจากค่าดัชนีแนวโน้มเศรษฐกิจในช่วงครึ่งแรกของปี 2565 (ตัวเลขคาดการณ์) ปรับตัวสูงขึ้น จากการที่เอกชนญี่ปุ่นเห็นว่าอุปสงค์ภายในประเทศจะฟื้นตัว ปัญหาการขาดแคลนวัตถุดิบและชิ้นส่วนจะได้รับการแก้ไขตามสถานการณ์การแพร่ระบาดของโรคติดเชื้อไวรัส COVID-19 ที่คลี่คลาย นอกจากนี้ได้เสนอข้อเรียกร้องต่อรัฐบาลไทย โดยเฉพาะการดําเนินมาตรการรองรับผลกระทบจากโรคติดเชื้อไวรัส COVID-19 และการส่งเสริมมาตรการกระตุ้นเศรษฐกิจ (การพัฒนาโครงสร้างพื้นฐานเพื่อการสาธารณูปโภค)
ปลัดกระทรวงคมนาคม ได้กล่าวขอบคุณประธาน JETRO สําหรับรายงานผลสํารวจความคิดเห็นนักลงทุนญี่ปุ่น พร้อมทั้งได้ตอบคําถามให้ความมั่นใจ ผ่านประธาน JETRO ไปยังนักลงทุน ในประเด็นที่นักลงทุนญี่ปุ่นต้องการทราบถึงความต่อเนื่องของกระทรวงคมนาคมในการพัฒนาโครงสร้างพื้นฐานด้านระบบคมนาคมขนส่งว่า ขอยืนยันถึงเป้าหมายของรัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ซึ่งนายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานในสังกัดกระทรวงคมนาคมร่วมกันพัฒนาปรับปรุงมาตรการต่าง ๆ เพื่อแก้ปัญหาด้านคมนาคมโลจิสติกส์ตามข้อเสนอแนะของภาคเอกชนญี่ปุ่นให้มีความต่อเนื่อง มีผลเป็นรูปธรรม เพื่อสร้างความเชื่อมั่นและรักษาฐานการลงทุนของเอกชนญี่ปุ่นในประเทศไทย ซึ่งกระทรวงคมนาคมได้สานต่อนโยบายการพัฒนาโครงสร้างพื้นฐานทั้งทางถนน ทางราง ทางน้ํา และทางอากาศ เพื่ออํานวยความสะดวกในการเดินทางของประชาชน ทั้งในมิติการเดินทางในเมือง มิติการขนส่งสินค้าระหว่างเมือง และการเชื่อมโยงภูมิภาค ทั้งนี้ เพื่อให้เดินหน้าการพัฒนาระบบคมนาคมเชิงรุก และวางรากฐานการพัฒนาขีดความสามารถด้านการแข่งขันของไทยสู่อนาคต รองรับการเติบโตของเศรษฐกิจ และเพื่อยกระดับคุณภาพชีวิตของประชาชน นอกจากนี้ ทั้งสองฝ่ายได้หารือประเด็นที่อยู่ในความสนใจอื่น ๆ อาทิ แผนการมุ่งสู่สังคมคาร์บอนต่ําของรัฐบาลไทยในภาคคมนาคมขนส่ง และแนวทางการเพิ่มศักยภาพการขนส่งสินค้าทางน้ําและทางรางทดแทนสัดส่วนการขนส่งทางถนน เป็นต้น
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม เข้าร่วมการประชุมรัฐมนตรีขนส่งอาเซียน - จีน ครั้งที่ 20 ผ่านระบบการประชุมทางไกล
วันศุกร์ที่ 12 พฤศจิกายน 2564
นายสรพงศ์  ไพฑูรย์พงษ์ รองปลัดกระทรวงคมนาคม เข้าร่วมการประชุมรัฐมนตรีขนส่งอาเซียน - จีน ครั้งที่ 20 ผ่านระบบการประชุมทางไกล
...
นายสรพงศ์ ไพฑูรย์พงษ์ รองปลัดกระทรวงคมนาคม ในฐานะผู้แทนรัฐมนตรีว่าการกระทรวงคมนาคม เข้าร่วมการประชุมรัฐมนตรีขนส่งอาเซียน - จีน ครั้งที่ 20 ผ่านระบบการประชุมทางไกล โดยมี H.E. Mr. SUN Chanthol รัฐมนตรีอาวุโสและรัฐมนตรีว่าการกระทรวงโยธาธิการและการขนส่งของกัมพูชา และ H.E. Mr. ZHAO Chongjiu เป็นประธานการประชุม และผู้แทนจากหน่วยงานที่เกี่ยวข้องเข้าร่วมการประชุม ผ่านระบบการประชุมทางไกล ในวันที่ 11 พฤศจิกายน 2564 ณ ห้องราชดําเนิน กระทรวงคมนาคม
นายสรพงศ์ ไพฑูรย์พงษ์ กล่าวว่า ที่ประชุมได้แสดงความยินดีเนื่องในโอกาสครบรอบ 20 ปี ของความร่วมมือด้านการขนส่งอาเซียน - จีน ซึ่งมีความก้าวหน้าอย่างมากในเชิงหุ้นส่วนยุทธศาสตร์ด้านโครงการด้านการขนส่ง ที่มุ่งสู่ความสัมพันธ์เชิงบวกและแข็งแกร่งมากยิ่งขึ้นในอนาคต รวมทั้งได้เน้นย้ําความสําคัญของการจัดทําความตกลงว่าด้วยการขนส่งทางอากาศระหว่างอาเซียน - จีน พิธีสาร 1 พิธีสาร 2 และพิธีสาร 3 ซึ่งเป็นการแสดงความปรารถนาร่วมกันในการส่งเสริมการเชื่อมโยงทางอากาศระหว่างอาเซียนและจีน และการเปิดเสรีการขนส่งทางอากาศทั้งระหว่างและนอกภูมิภาคอาเซียนและจีน เพื่อนํามาซึ่งประโยชน์ทางเศรษฐกิจและสังคมแก่ประชาชนของทั้งอาเซียนและจีน นอกจากนี้ ที่ประชุมยินดีต่อความคืบหน้าการดําเนินโครงการ/กิจกรรม ด้านการขนส่งทางน้ํา ในปี 2564 และหวังว่าจะมีการดําเนินโครงการ/กิจกรรมด้านการขนส่งทางน้ําในปี 2565 ได้แก่ การสัมมนาว่าด้วยการจัดการและบริการการขนส่งทางน้ําอัจฉริยะ การฝึกอบรมระดับภูมิภาคอาเซียนว่าด้วยความปลอดภัยในการเดินเรือเฟอร์รี่ การประชุมเชิงปฏิบัติการว่าด้วยความปลอดภัยในการเดินเรือเฟอร์รี่ และการออกใบรับรองเรือด้วยอิเล็กทรอนิกส์ ทั้งนี้ ที่ประชุมได้ให้การรับรองในหลักการของแผนปฏิบัติการภายใต้ยุทธศาสตร์ความร่วมมือด้านการขนส่งอาเซียน - จีน ปี 2564 - 2568 ฉบับปรับปรุง ประกอบด้วย โครงการศึกษาความเป็นไปได้ และกิจกรรมที่สนใจร่วมกัน สอดคล้องกับเป้าหมายของอาเซียนและแผนยุทธศาสตร์กัวลาลัมเปอร์ ปี 2559 - 2568 และวิสัยทัศน์จีนว่าด้วยข้อริเริ่มสายแถบและเส้นทาง ซึ่งหวังที่จะเห็นความสําเร็จในการดําเนินโครงการความร่วมมือที่สําคัญในด้านโครงสร้างพื้นฐาน การขนส่งทางน้ํา การอํานวยความสะดวกในการขนส่ง และการเสริมสร้างศักยภาพบุคลากร
ในการนี้ รองปลัดกระทรวงคมนาคม ได้กล่าวขอบคุณฝ่ายจีนที่ได้ให้ความช่วยเหลืออาเซียนในการดําเนินกิจกรรมต่าง ๆ ในช่วงปีที่ผ่านมา โดยเฉพาะกิจกรรมด้านการขนส่งทางน้ําระหว่างอาเซียน - จีน อันเป็นการส่งเสริมขีดความสามารถให้แก่บุคลากรของอาเซียนและประเทศไทยด้านการเดินเรือเฟอร์รี่อย่างปลอดภัย รวมถึงการจัดการและบริการการขนส่งทางน้ําอัจฉริยะ ซึ่งประเทศไทยมีความยินดีที่จะสนับสนุนการดําเนินกิจกรรมในแผนปฏิบัติการฉบับใหม่ ในระยะ 5 ปี ต่อไป
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกาเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3
วันอังคารที่ 12 เมษายน 2565
ครม.เห็นชอบร่างพระราชกฤษฎีกาเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3
ครม.เห็นชอบร่างพระราชกฤษฎีกาเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี วันที่ 12 เม.ย. 2565 ได้เห็นชอบร่างพระราชกฤษฎีกาให้มีการเลือกตั้้งสมาชิกสภาผู้แทนราษฎรจังหวัดราชบุรี เขตเลือกตั้งที่3 แทนตําแหน่งที่ว่าง พ.ศ..... ตามที่สํานักงานคณะกรรมการการเลือกตั้งเสนอ
ทั้งนี้ การออกพระราชกฤษฎีกานี้เลือกตั้งดังกล่าว เนื่องจากศาลฎีกามีคําพิพากษาเมื่อวันที่ 7 เม.ย. 2565 ให้ น.ส.ปารีณา ไกรคุปต์ พ้นจากตําแหน่งสมาชิกสภาผู้แทนราษฎรจังหวัดราชบุรี ตั้งแต่วันที่ 25 มี.ค. 2564 อันเป็นวันที่ศาลฎีกามีคําสั่งให้น.ส.ปารีณา หยุดปฏิบัติหน้าที่
ประกอบกับ รัฐธรรมนูญ มาตรา 105 วรรคหนึ่ง กําหนดให้กรณีที่ตําแหน่งสมาชิกสภาผู้แทนราษฎรที่มาจากการเลือกตั้งแบบแบ่งเขตเลือกตั้งว่างลงเพราะเหตุอื่นใด นอกจากถึงคราวออกตามอายุของสภาผู้แทนราษฎร์ หรือเมื่อมีการยุบสภาผู้แทนราษฎร ให้ดําเนินการตราพระราชกฤษฎีกาเพื่อจัดให้มีการเลือกตั้งสมาชิกสภาผู้แทนราษฎรขึ้นแทนตําแหน่งที่ว่าง ภายใน 45 วันนับแต่วันที่ตําแหน่งนั้นว่างลง เว้นแต่อายุของสภาผู้แทนราษฎรจะเหลือไม่ถึง 180 วัน
ทั้งนี้ คณะกรรมการการเลือกตั้งคาดว่าจะมีการเลือกตั้งได้ในวันที่ 15 พ.ค. 2565
รัฐบาลไทย-ข่าวทำเนียบรัฐบาล-​The Official Visit of Prime Minister of Malaysia to Thailand during 24 – 26 February 2022
วันอังคารที่ 22 กุมภาพันธ์ 2565
​The Official Visit of Prime Minister of Malaysia to Thailand during 24 – 26 February 2022
​The Official Visit of Prime Minister of Malaysia to Thailand during 24 – 26 February 2022
Government Spokesperson Thanakorn Wangboonkongchana disclosed that the Honourable Dato’ Sri Ismail Sabri Yaakob, Prime Minister of Malaysia, will pay an Official Visit to Thailand as Guest of the Royal Thai Government during 24 – 26 February 2022. This will also be his introductory visit in line with ASEAN tradition for new leaders assuming office.
During his visit, Prime Minister of Malaysia will have a bilateral meeting with H.E. General Prayut Chan-o-cha, Prime Minister of the Kingdom of Thailand and Defense Minister, at Government House on 25 February 2022. This visit will be an opportunity for the two leaders to discuss ways to further advance bilateral cooperation between the two neighboring countries, particularly to reinvigorate the economies of both countries which have been affected by the COVID-19 pandemic. They will also exchange views on strengthening collaboration in areas of mutual importance, such as security, economic partnership and connectivity along the border areas, as well as cooperation within ASEAN and other multilateral frameworks.
รัฐบาลไทย-ข่าวทำเนียบรัฐบาล-ครม.เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนเดินหน้าพัฒนาหลักสูตรการเรียนการสอนและการวิจัยเพื่อพัฒนาการเรียนการสอนภาษาจีน
วันอังคารที่ 12 เมษายน 2565
ครม.เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนเดินหน้าพัฒนาหลักสูตรการเรียนการสอนและการวิจัยเพื่อพัฒนาการเรียนการสอนภาษาจีน
ครม.เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนเดินหน้าพัฒนาหลักสูตรการเรียนการสอนและการวิจัยเพื่อพัฒนาการเรียนการสอนภาษาจีน
วันที่ 12 เมษายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนระหว่าง กระทรวงการอุดมศึกษา วิทยาศาสตร์ วิจัยและนวัตกรรม (อว.) กับศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศ กระทรวงศึกษาธิการแห่งสาธารณรัฐประชาชนจีน เพื่อกระชับความร่วมมือในด้านการแลกเปลี่ยนภาษาและวัฒนธรรม การพัฒนาหลักสูตรภาษาจีนและการสอนภาษาจีนและอาชีวศึกษาและเทคโนโลยี พร้อมทั้งอนุมัติให้ปลัดกระทรวงอว.เป็นผู้ลงนามในกรอบความร่วมมือฯดังกล่าว ร่วมกับนายหม่า เจี้ยนเฟย ผู้อํานวยการศูนย์ความร่วมมือด้านภาษาจีนฯ ซึ่งคาดว่าจะมีพิธีลงนามในวันที่ 20 เมษายน 2565 โดยทางอว.จะเรียนเชิญสมเด็จพระมหารัชมงคลมุนี ประธานสถาบันขงจื่อเส้นทางสายไหมทางทะเล ลงนามเป็นพยาน
สําหรับกรอบความร่วมมือฯครั้งนี้จะมีผลนับตั้งแต่วันที่ทั้ง 2 ฝ่ายลงนาม โดยจะมีอายุ 5 ปี และขยายเวลาออกไปอีก 5 ปีโดยอัตโนมัติ เว้นแต่ฝ่ายใดฝ่ายหนึ่งแจ้งยกเลิกเป็นลายลักษณ์อักษรให้อีกฝ่ายหนึ่งได้ทราบล่วงหน้าอย่างน้อย 90 วัน โดยมีกรอบแนวทางความร่วมมือ เช่น การดําเนินการโครงการให้ทุนการศึกษาแก่ครูสอนภาษาจีนในระดับปริญญาตรี ปริญญาโท และปริญญาเอก การพัฒนาอาจารย์และครูผู้สอนระดับอาชีวศึกษาในด้านภาษาจีนและอาชีวศึกษาและเทคโนโลยี และการจัดส่งครูอาสาสมัครสอนภาษาจีนไปยังสถาบันอุดมศึกษา
นอกจากนี้ครม.ยังให้ความเห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนระหว่างกระทรวงศึกษาธิการของไทยกับศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศ กระทรวงศึกษาธิการของจีน พร้อมอนุมัติให้ปลัดกระทรวงศึกษาธิการเป็นผู้ลงนามในกรอบความร่วมมือฯ เพื่อใช้เป็นแนวทางการดําเนินความร่วมมือในด้านการส่งเสริมและพัฒนาการศึกษาภาษาจีนระหว่างประเทศ เช่น การพัฒนาหลักสูตรการเรียนการสอนภาษาจีน การวิจัยเพื่อพัฒนาการเรียนการสอนภาษาจีน และการมอบทุนการศึกษาและฝึกอบรมครูสอนภาษาจีนชาวไทย
รัฐบาลไทย-ข่าวทำเนียบรัฐบาล-เปิดแผนโครงการรถไฟ “ไทย - ลาว - จีน” รองรับการเดินทางและขนส่งระหว่างประเทศ
วันอังคารที่ 15 กุมภาพันธ์ 2565
เปิดแผนโครงการรถไฟ “ไทย - ลาว - จีน” รองรับการเดินทางและขนส่งระหว่างประเทศ
.....
จากโครงการรถไฟลาว - จีน ที่เริ่มเปิดดําเนินการเมื่อวันที่ 4 ธ.ค. 2564 ที่ผ่านมา รัฐบาลพร้อมเดินหน้าเชื่อมโยงโครงข่ายทางรถไฟไทย ลาว และจีน เพื่อรองรับการเดินทางและขนส่งระหว่างประเทศ ด้วยแผนดําเนินการเชื่อมโยงรถไฟระหว่าง 3 ประเทศ ดังนี้
.
แผนการก่อสร้างของ รฟท.
.
รัฐบาลไทย-ข่าวทำเนียบรัฐบาล-กรมทางหลวงชนบท สนับสนุนโครงการระเบียงเศรษฐกิจภาคตะวันออก (EEC) พร้อมส่งเสริมการคมนาคมขนส่งและท่องเที่ยว ตามนโยบายของรัฐมนตรีว่าการกระทรวงคมนาคม
วันพฤหัสบดีที่ 10 มีนาคม 2565
กรมทางหลวงชนบท สนับสนุนโครงการระเบียงเศรษฐกิจภาคตะวันออก (EEC) พร้อมส่งเสริมการคมนาคมขนส่งและท่องเที่ยว ตามนโยบายของรัฐมนตรีว่าการกระทรวงคมนาคม
ขยายถนนสาย สป.1011 อําเภอบางพลี จังหวัดสมุทรปราการ คาดแล้วเสร็จในเดือนกันยายน 2565
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อําเภอบางพลี จังหวัดสมุทรปราการปัจจุบันมีความคืบหน้าไปแล้วกว่าร้อยละ 76 ขณะนี้อยู่ระหว่างการดําเนินงานแผ่นพื้นคอนกรีตเสริมเหล็กรองรับโครงสร้างทาง งานชั้นโครงสร้างทางและงานผิวจราจรคอนกรีตเสริมเหล็ก คาดว่าจะก่อสร้างแล้วเสร็จ ในเดือนกันยายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในเรื่องการแก้ไขปัญหาจราจรที่หนาแน่น รองรับการขยายตัวของเมืองในอนาคต ส่งเสริมเศรษฐกิจการขนส่งการท่องเที่ยวในจังหวัดสมุทรปราการ และจังหวัดใกล้เคียง สนับสนุนโครงการระเบียงเศรษฐกิจภาคตะวันออก (Eastern Economic Corridor: EEC) ทช. จึงได้ดําเนินโครงการก่อสร้างถนนทางหลวงชนบทสาย สป.1011 แยกทางหลวงแผ่นดินหมายเลข 3 - เทพารักษ์ อําเภอบางพลี จังหวัดสมุทรปราการ โดยการขยายถนนจากเดิม 2 ช่องจราจร เป็นถนน 4 ช่องจราจร ก่อสร้างเป็นผิวจราจรแบบคอนกรีตเสริมเหล็กจาก กม. ที่ 0+000 - 2+200 และ กม. ที่ 2+900 - 3+875 ระยะทาง 3.175 กิโลเมตร และช่วงบริเวณหน้าสถาบันการแพทย์จักรีนฤบดินทร์ ก่อสร้างเป็น 6 ช่องจราจร จาก กม. ที่ 2+200 - 2+900 ระยะทาง 0.700 กิโลเมตร รวมระยะทางทั้งสิ้น 3.875 กิโลเมตร พร้อมก่อสร้างสะพานคอนกรีตเสริมเหล็ก 5 แห่ง และระบบระบายน้ํา ไฟฟ้าแสงสว่าง เครื่องหมายจราจร สิ่งอํานวยความปลอดภัย รวมถึงได้มีการตอกเสาเข็มปูพรมเต็มพื้นที่พร้อมแผ่นพื้นคอนกรีตเสริมเหล็กก่อนก่อสร้างโครงสร้างคันทาง เพื่อป้องกันการทรุดตัวบนพื้นที่ดินอ่อนอีกด้วย ใช้งบประมาณในการก่อสร้างรวม 590 ล้านบาท เมื่อก่อสร้างแล้วเสร็จจะช่วยให้การคมนาคมในพื้นที่มีประสิทธิภาพมากยิ่งขึ้น ประชาชนที่ต้องการเดินทางไปยังสถานที่และหน่วยงานราชการสําคัญต่าง ๆ เช่น โครงการลูกพระดาบส สมุทรปราการ ตามพระราชดําริ ศูนย์อุตุนิยมวิทยาและพยากรณ์อากาศ มหาวิทยาลัยราชภัฏธนบุรี สมุทรปราการสถาบันการแพทย์จักรีนฤบดินทร์ และจังหวัดใกล้เคียง สามารถเดินทางได้อย่างสะดวก รวดเร็ว ปลอดภัย ประหยัดเวลาและค่าใช้จ่ายในการเดินทาง เป็นการยกระดับคุณภาพชีวิตให้กับประชาชนอย่างเป็นรูปธรรม
รัฐบาลไทย-ข่าวทำเนียบรัฐบาล-อนุทิน กำชับทำความเข้าใจการเปลี่ยนผ่านโควิด 19 เข้าสู่โรคประจำถิ่น ด้าน อย.จะพิจารณาการขยายฉีดซิโนแวคเด็ก 3-17 ปี วันที่ 4 ก.พ.นี้
วันพุธที่ 2 กุมภาพันธ์ 2565
อนุทิน กําชับทําความเข้าใจการเปลี่ยนผ่านโควิด 19 เข้าสู่โรคประจําถิ่น ด้าน อย.จะพิจารณาการขยายฉีดซิโนแวคเด็ก 3-17 ปี วันที่ 4 ก.พ.นี้
รองนายกรัฐมนตรีและรัฐมนตรีว่าการกระทรวงสาธารณสุข เผย โรคโควิด 19 แนวโน้มความรุนแรงลดลง ได้วางแนวทางให้เข้าสู่การเป็นโรคประจําถิ่น พร้อมสื่อสารทําความเข้าใจกับประชาชนใช้ชีวิตกับโควิด 19 อย่างปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข เผย โรคโควิด 19 แนวโน้มความรุนแรงลดลง ได้วางแนวทางให้เข้าสู่การเป็นโรคประจําถิ่น พร้อมสื่อสารทําความเข้าใจกับประชาชนใช้ชีวิตกับโควิด 19อย่างปลอดภัย ส่วนวัคซีนเชื้อตายสําหรับเด็ก อย.จะพิจารณาคําขอขยายการฉีดซิโนแวคในเด็ก 3-17 ปี วันที่ 4 กุมภาพันธ์นี้ ขณะที่ระบบTest &Go ได้ปรับมาตรการเข้มข้นขึ้น ย้ําผู้ประกอบการเข้มงวดการปฏิบัติตามมาตรการที่กําหนด
วันนี้ (2 กุมภาพันธ์ 2565) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ร่วมประชุมผู้บริหารระดับสูงกระทรวงสาธารณสุข ครั้งที่ 2/2565 และให้สัมภาษณ์หลังการประชุมว่า ได้กําชับให้ทุกหน่วยงานติดตามกํากับการดําเนินงานตามนโยบายอย่างต่อเนื่อง โดยในส่วนการแพร่ระบาดของโรคโควิด 19 ปัจจุบันเป็นสายพันธุ์โอมิครอนซึ่งแม้จํานวนผู้ติดเชื้อมากขึ้น แต่การเจ็บป่วยรุนแรงและการเสียชีวิตไม่เพิ่มขึ้นตาม กระทรวงสาธารณสุขจึงวางเป้าหมายและแนวทางที่จะปรับโรคโควิด 19 จากการระบาดใหญ่ (Pandemic) ไปสู่การเป็นโรคประจําถิ่น (Endemic) ซึ่งมีเจตนารมณ์เพื่อให้ประชาชนอยู่ร่วมกับโรคโควิด 19 ได้อย่างปลอดภัย มีความมั่นใจในความพร้อมของกระทรวงสาธารณสุข ทั้งยา เวชภัณฑ์ และสถานพยาบาลในการดูแลรักษาเหมือนกับการดูแลรักษาโรคติดเชื้ออื่นๆขณะเดียวกันให้สํานักงานสาธารณสุขจังหวัดเร่งฉีดวัคซีนเข็มกระตุ้น รวมทั้งให้ สปสช.และองค์การเภสัชกรรม จัดหาและกระจายชุดตรวจ ATK ให้เพียงพอต่อความต้องการของประชาชนในราคาที่เหมาะสม
นายอนุทินกล่าวต่อว่า สําหรับการฉีดวัคซีนในกลุ่มเด็ก 5-11 ปี เริ่มจากเด็กที่มีโรคประจําตัวเสี่ยงเกิดอาการรุนแรงหากติดเชื้อ ได้กําชับให้สํานักงานสาธารณสุขจังหวัดทําความเข้าใจถึงความจําเป็นในการให้วัคซีนเด็กกลุ่มนี้ก่อน พร้อมประสานสถานศึกษาในพื้นที่เพื่อให้บริการฉีดวัคซีนแก่เด็กนักเรียนตามเป้าหมาย ส่วนวัคซีนเชื้อตายที่จะใช้ในเด็กนั้น สํานักงานคณะกรรมการอาหารและยา (อย.) จะมีการประชุมพิจารณาวัคซีนซิโนแวคที่ขอขยายการฉีดในเด็กอายุ 3-17 ปี ในวันที่ 4 กุมภาพันธ์นี้ ซึ่งหากผ่านการอนุมัติ จะเป็นทางเลือกให้พ่อแม่ผู้ปกครองต่อไป แต่การฉีดวัคซีนยังอยู่ที่ดุลยพินิจของกุมารแพทย์เป็นหลัก
ส่วนการรับผู้เดินทางเข้าประเทศในระบบTest & Go ที่เริ่มเปิดอีกครั้งเมื่อวันที่ 1 กุมภาพันธ์ 2565 ได้ปรับมาตรการให้เข้มข้นขึ้น มีการลงทะเบียน Thailand Pass เพื่อติดตามและกําหนดให้ต้องตรวจ RT-PCR 2 ครั้ง ในวันแรกที่มาถึงไทยและวันที่ 5 อย่างไรก็ตาม ต้องขอความร่วมมือผู้ประกอบการเข้มงวดการปฏิบัติตามมาตรการที่กําหนด ซึ่งจะทําให้ประเทศไทยได้รับความเชื่อถือจากต่างชาติ โดยจะเฝ้าระวังสถานการณ์อย่างใกล้ชิด เพื่อพร้อมรับมือและปรับเปลี่ยนมาตรการต่าง ๆ ให้ทันกับสถานการณ์ที่เปลี่ยนแปลงไป
***************************************** 2 กุมภาพันธ์ 2565
รัฐบาลไทย-ข่าวทำเนียบรัฐบาล-นรม.และ รมว.กห.สั่งกองทัพ เร่งจัดตั้ง รพ.สนามเพิ่ม และจัดกำลังร่วม กทม. เร่งค้นหาเชิงรุก ฉีดยากลุ่มเสี่ยงตามบ้านและแยกผู้ป่วยออกจากชุมชน
วันจันทร์ที่ 19 กรกฎาคม 2564
นรม.และ รมว.กห.สั่งกองทัพ เร่งจัดตั้ง รพ.สนามเพิ่ม และจัดกําลังร่วม กทม. เร่งค้นหาเชิงรุก ฉีดยากลุ่มเสี่ยงตามบ้านและแยกผู้ป่วยออกจากชุมชน
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุม หน่วยงาน กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม เพื่อเร่งเข้าไปสนับสนุนรับมือกับวิกฤตโควิด-19 สายพันธ์ุใหม่ ที่พบแนวโน้มการแพร่ระบาดในประเทศยังสูงต่อเนื่อง
ภาพรวม กองกําลังป้องกันชายแดนทั้งทหาร ตํารวจ ยังตรึงกําลัง เฝ้าระวังคัดกรองบุคคลผ่านเข้า-ออกชายแดน และจับกุมผู้หลบหนีเข้าเมืองผิดกฎหมายได้อย่างต่อเนื่อง สัปดาห์ที่ผ่านมา จับกุมผู้ลักลอบเข้าเมืองได้ถึง 248 คน ( ลาว 110 กัมพูชา 69 พม่า 25 และจีน 4 คน ) โดยเจ้าหน้าที่ต้องทํางานด้วยความระมัดระวัง เพื่อหยุดและลดความเสี่ยงของการกระจายเชื้อสายพันธ์ใหม่ในพื้นที่ชายแดน
ขณะเดียวกัน กําลังทหารตํารวจ ยังคงกระจายกันควบคุมดูแลแคมป์คนงาน 606 แห่งในพื้นที่ต่างๆของ กทม. พร้อมทั้งจัดตั้งจุดตรวจ/ด่านตรวจ 88 จุด ในพื้นที่ต่างๆ ทําความเข้าใจกับประชาชนและเข้มงวดบังคับใช้กฎหมายตามข้อกําหนดกับการควบคุมการเคลื่อนย้ายของประชาชนและการรวมกลุ่มในกิจกรรมเสี่ยง เพื่อให้เกิดผลทางปฏิบัติในการควบคุมโรคอย่างจริงจังร่วมกัน
ในขณะที่ความร่วมมือกันเร่งหยุดเชื้อในพื้นที่กรุงเทพมหานครฯ กองทัพได้จัดกําลังร่วมกับ กทม.ทําหน้าที่ชุดตรวจค้นหาเชิงรุก ( CCRT ) จํานวน 69 ชุด และเตรียมจัดเพิ่มเป็น 188 ชุด เร่งเข้าชุมชนต่างๆใน 50 เขต ตรวจคัดกรองแยกผู้ป่วยออกจากบ้านและชุมชน เข้ารับการรักษาในระบบ พร้อมทั้งฉีดวัคซีนให้กับผู้ป่วยกลุ่มเสี่ยงตามบ้านในคราวเดียวกัน ระหว่าง 15-25 ก.ค.64 เพื่อลดความเสี่ยงการเจ็บป่วยถึงชีวิต
พล.อ.ชัยชาญ’ ได้ย้ําสั่งการ นรม.และ รมว.กห. ขอให้ทุกเหล่าทัพ ให้ความสําคัญ คงความเข้มข้นเฝ้าระวังพื้นที่ชายแดนต่อสถานการณ์การแพร่ระบาดของโรคในประเทศเพื่อนบ้านซึ่งมีแนวโน้มทวีความรุนแรงมากขึ้น โดยเฉพาะการลักลอบเข้าเมืองผิดกฎหมาย พร้อมทั้งขอให้สํารวจพื้นที่ในหน่วยทหาร ขยายผลจัดตั้ง รพ.สนามเพิ่มเติมใน จว.ต่างๆ โดยเฉพาะพื้นที่ 10 จว.สีแดงเข้ม และเตรียมบุคลากรทางการแพทย์แถวสองและอาสาสมัคร เพื่อดูแลรองรับผู้ป่วยที่มีแนวโน้มมากขึ้นให้เพียงพอ
นอกจากนี้ รมช.กห. ยังได้กําชับทุกเหล่าทัพ ให้ความสําคัญสนับสนุน จว.สีแดงเข้มเร่งตรวจค้นหาเชิงรุกในพื้นที่ เพื่อแยกผู้ป่วยออกจากชุมชน และให้ประสานทํางานร่วมกับศูนย์เอราวัณดํารงความต่อเนื่องสนับสนุนยานพาหนะและเจ้าหน้าที่เคลื่อนย้ายผู้ป่วยที่ยังมีในชุมชนเข้าสู่ระบบการรักษาโดยเร็ว พร้อมกันนี้ ขอให้ทุกเหล่าทัพที่มีหน่วยทหารในพื้นที่สีแดงเข้ม ทําการตรวจเชิงรุกในชุมชนหน่วยทหาร และจัดตั้งพื้นที่คัดแยกผู้ป่วยออกจากชุมชน ( CI ) รองรับการดูแลกันเองในหน่วยทหาร ควบคู่ไปกับการสนับสนุนช่วยเหลือประชาชนในพื้นที่ เพื่อร่วมมือกันลดการแพร่ระบาดของโรคให้ได้โดยเร็ว
รัฐบาลไทย-ข่าวทำเนียบรัฐบาล-เริ่มแล้ว Money Expo Hatyai 2021
วันศุกร์ที่ 3 ธันวาคม 2564
เริ่มแล้ว Money Expo Hatyai 2021
ธนาคารอิสลามแห่งประเทศไทย (ไอแบงก์) ร่วมพิธีเปิดงานมหกรรมการเงินหาดใหญ่ครั้งที่ 11 Money Expo Hatyai 2021 ที่ได้เริ่มแล้วอย่างเป็นทางการ
ธนาคารอิสลามแห่งประเทศไทย (ไอแบงก์) ร่วมพิธีเปิดงานมหกรรมการเงินหาดใหญ่ครั้งที่ 11 Money Expo Hatyai 2021 ที่ได้เริ่มแล้วอย่างเป็นทางการ โดยมีนายนิพนธ์บุญญามณี รัฐมนตรีช่วยว่าการกระทรวงมหาดไทย ให้เกียรติเป็นประธานในพิธีเปิดงาน ซึ่งในโอกาสนี้ นายนิพนธ์ บุญญามณี พร้อมด้วย นายสันติ วิริยะรังสฤษฎ์ ประธานจัดงานและ นางสุรียพรรณ์ ณสงขล ารองผู้ว่าราชการจังหวัดสงขลา ได้ให้เกียรติเยี่ยมชมบูธไอแบงก์ โดยมีนายวิสุทธิ์ บริบูรณ์ รองกรรมการผู้จัดการธนาคารอิสลามแห่งประเทศไทย พร้อมคณะผู้บริหาร ให้การต้อนรับกันอย่างพร้อมเพรียง ณ หาดใหญ่ฮอลล์ ชั้น 5 ศูนย์การค้าเซ็นทรัลเฟสติวัลหาดใหญ่ จ.สงขลา
ในปีนี้ไอแบงก์ได้ออกแบบบูธภายใต้แนวคิด "Paradise Future Wealth Garden" ที่ได้แรงบันดาลใจจาก "เมี๊ยะห์รอบ" ซึ่งเป็นโครงสร้างสําคัญในบ้านของพระผู้เป็นเจ้า (หรือมัสยิด) ที่มีไว้สําหรับบอกทิศทางในการสักการะพระองค์ผสมผสานการออกแบบลวดลายด้วยสถาปัตยกรรมอิสลามและตกแต่งภายในด้วยต้นอินทผลัมซึ่งเป็นผลไม้จากสวรรค์เพื่อสื่อถึงความรู้สึกตั้งแต่ทางเข้าบูธของธนาคารที่เปรียบเหมือนประตูสู่ความถูกต้องมั่งคั่งและตลอดไปสอดคล้องกับแนวคิดหลักของการจัดงานFuture Wealth ความมั่นคงในมิติใหม่แห่งอนาคตผู้สนใจสามารถเข้าเยี่ยมชมบูธและรับคําปรึกษาทางด้านการเงินได้ที่บูธไอแบงก์โซน C4 หาดใหญ่ฮอลล์ชั้น5ศูนย์การค้าเซ็นทรัลเฟสติวัลหาดใหญ่ระหว่างวันที่3-5ธันวาคม2564ตั้งแต่เวลา10.00 - 20.00น. โดยปีนี้งดจัดกิจกรรมภายในพื้นที่บูธจึงขอเรียนเชิญทุกท่านติดตามร่วมสนุกลุ้นของรางวัลได้ที่เพจเฟซบุ๊กIslamic Bank of Thailand - ibank
รัฐบาลไทย-ข่าวทำเนียบรัฐบาล-สปสช.เปิดเว็บไซต์ให้ผู้ป่วยโควิด-19 กทม.-ปริมณฑล ลงทะเบียนกลับไปรักษาที่ภูมิลำเนาได้ทันที
วันพฤหัสบดีที่ 22 กรกฎาคม 2564
สปสช.เปิดเว็บไซต์ให้ผู้ป่วยโควิด-19 กทม.-ปริมณฑล ลงทะเบียนกลับไปรักษาที่ภูมิลําเนาได้ทันที
สปสช.ผนึก สธ.-สพฉ. วางระบบส่งต่อผู้ป่วยโควิด-19 สีเขียวในพื้นที่กทม.-ปริมณฑล เดินทางกลับไปรักษาตัวที่ภูมิลําเนาได้ เปิดลงทะเบียนผ่านเว็บไซต์ https://crmdci.nhso.go.th/ ลดการรอคอยสายเป็นเวลานาน
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เปิดเผยว่า สถานการณ์การระบาดของโควิด-19 ขณะนี้ที่มีจํานวนผู้ป่วยติดเชื้อเพิ่มขึ้นจํานวนมาก โดยเฉพาะในพื้นที่กรุงเทพมหานคร (กทม.) และปริมณฑล ทําให้ศักยภาพในการรองรับผู้ป่วยนั้นมีความแออัด ขณะเดียวกันได้มีหลายจังหวัดทั้งโรงพยาบาลและสํานักงานสาธารณสุขจังหวัด (สสจ.) ประกาศรับผู้ติดเชื้อโควิด-19 ที่ยังไม่ได้เข้าสู่ระบบการรักษาให้กลับมารักษาตามภูมิลําเนาของตนหรือต่างพื้นที่ได้
รองนายกรัฐมนตรีและรัฐมนตรีว่าการกระทรวงสาธารณสุข อนุทิน ชาญวีรกูล จึงได้มอบให้ กระทรวงสาธารณสุข (สธ.) สปสช. และสถาบันการแพทย์ฉุกเฉินแห่งชาติ (สพฉ.) วางระบบการนําส่งผู้ติดเชื้อโควิด-19 กลับไปรักษาที่ภูมิลําเนา เพื่อให้การขนส่งผู้ป่วยเป็นไปตามมาตรฐานการป้องกันและควบคุมโรค ลดการแพร่กระจายเชื้อระหว่างทาง โดยยังได้ประสานกับกระทรวงกลาโหม กรมการขนส่งทหารบก กระทรวงคมนาคม การรถไฟแห่งประเทศไทย (รฟท.) เพื่อร่วมวางแผนการเดินทางและอํานวยความสะดวกแก่ประชาชน
สําหรับเงื่อนไขของผู้ป่วยที่จะเดินทางกลับไปรักษาตามภูมิลําเนาของตนได้ จะต้องผู้ติดเชื้อที่ไม่มีอาการหรือมีอาการเล็กน้อย (สีเขียว) โดยผู้ป่วยจะต้องมีอาการคงที่ สามารถเดินทางได้ และจังหวัดปลายทางยินยอมรับกลับ ตามมติของคณะกรรมการโรคติดต่อระดับจังหวัด โดยในส่วนของ สปสช.จะรับผิดชอบประสานงานกับกระทรวงสาธารณสุข สพฉ. กองทัพบ กระทรวงคมนาคม และหน่วยงานอื่นๆ ที่เกี่ยวข้อง เพื่อจัดทําแผนส่งกลับที่มีความปลอดภัยแก่ผู้ป่วย พร้อมมีเจ้าหน้าที่วิดิโอคอบให้คําปรึกษาระหว่างการเดินทางด้วย
นพ.จเด็จ กล่าวว่า ผู้ป่วยโควิด-19 ในพื้นที่ กทม.และปริมณฑล ที่มีความประสงค์ต้องการเดินทางกลับไปรักษาตามภูมิลําเนา สามารถแจ้งความจํานงโดยลงทะเบียนได้ทางเว็บไซต์ https://crmdci.nhso.go.th/ เพื่อแก้ปัญหาปริมาณสายด่วน 1330 มีการใช้งานจํานวนมาก ผู้ติดเชื้อโควิด-19 ต้องรอนาน จึงได้เปิดช่องทางลงทะเบียนทางเว็บไซต์เพื่อให้แจ้งความจํานงแทน ที่ผ่านมา สปสช.ได้ส่งผู้ติดเชื้อโควิด-19 กลับไปรักษาที่ภูมิลําเนาแล้วประมาณกว่า 1,000 ราย
ทั้งนี้ ในส่วนของโรงพยาบาลหรือหน่วยบริการในระบบหลักประกันสุขภาพแห่งชาติ (บัตรทอง) ที่ดําเนินการจัดให้มีรถพยาบาลหรือหากโรงพยาบาลไม่สามารถนํารถมารับผู้ป่วย สามารถใช้รถอาสาสมัคร รถมูลนิธิ ที่มีความแข็งแรง ปลอดภัย โดยโรงพยาบาลเป็นผู้เบิกค่ารับส่งต่อกับ สปสช.ได้เช่นเดียวกัน โดยอัตราการจ่ายค่าพาหนะรับส่งต่อผู้ป่วย ระยะทางไปกลับ ไม่เกิน 50 กิโลเมตร จ่ายชดเชยตามจริงไม่เกิน 500 บาท, ระยะทางไปกลับ มากกว่า 50 กิโลเมตร จ่ายชดเชยเริ่มต้น 500 บาท และจ่ายชดเชยเพิ่มกิโลเมตรละ 4 บาท นอกจากนี้ยังมีค่าอุปกรณ์ป้องกันส่วนบุคคล (PPE) รวมทั้งค่าทําความสะอาดฆ่าเชื้อพาหนะ โดยจ่ายตามจริงไม่เกิน 3,700 บาทต่อครั้งที่มีการรับส่งต่อผู้ป่วย
///////////22 กรกฎาคม 2564
รัฐบาลไทย-ข่าวทำเนียบรัฐบาล-รองโฆษกรัฐบาล ฯ เผยความคืบหน้าโครงการลดภาระค่าใช้จ่ายด้านการศึกษา อว. โอนแล้วกว่า 91.46% ช่วยนิสิต/นักศึกษากว่า 1.5 ล้านราย
วันอังคารที่ 12 ตุลาคม 2564
รองโฆษกรัฐบาล ฯ เผยความคืบหน้าโครงการลดภาระค่าใช้จ่ายด้านการศึกษา อว. โอนแล้วกว่า   91.46%  ช่วยนิสิต/นักศึกษากว่า 1.5 ล้านราย
รองโฆษกรัฐบาล ฯ เผยความคืบหน้าโครงการลดภาระค่าใช้จ่ายด้านการศึกษา อว. โอนแล้วกว่า   91.46%  ช่วยนิสิต/นักศึกษากว่า 1.5 ล้านราย
วันนี้ 12 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานความคืบหน้าแผนโครงการลดค่าเทอมและลดภาระค่าใช้จ่ายด้านการศึกษาของนิสิต นักศึกษาในสถาบันอุดมศึกษาทั้งภาครัฐและเอกชน ตามที่คณะรัฐมนตรีมีมติเห็นชอบให้กระทรวงการอุดมศึกษา วิทยาศาสตร์ วิจัยและนวัตกรรม อนุมัติงบประมาณเพื่อให้สถาบันอุดมศึกษานําไปใช้ลดค่าเทอมและค่าธรรมเนียมการศึกษาภาคเรียนที่ 1/2564 ให้แก่นิสิต นักศึกษา ในส่วนเงินสนับสนุนจากรัฐบาลตามหลักเกณฑ์และวิธีการตั้งแต่วันที่ 26 ส.ค. 2564 จนถึงวันที่ 8 ต.ค. 2564 ได้อนุมัติงบประมาณให้กับสถาบันอุดมศึกษาทั้งในและนอกสังกัดไปแล้ว จํานวน 150 แห่ง คิดเป็น 91.46% เป็นเงิน 7,831,638,424 บาท สําหรับช่วยเหลือนักศึกษา จํานวน 1,582,665 คน คิดเป็น 88.49% ขณะเดียวกันโครงการให้ความช่วยเหลือบรรเทาภาระค่าใช้จ่ายด้านการศึกษาของนักเรียนโรงเรียนสาธิตในสังกัดกระทรวงการอุดมศึกษา ฯ ในช่วงการแพร่ระบาดของโรคโควิด-19 ตั้งแต่วันที่ 13 ก.ย. 2564 จนถึงวันที่ 8 ต.ค. 2564 ได้อนุมัติงบประมาณให้กับสถาบันการศึกษาต้นสังกัดโรงเรียนสาธิตไปแล้ว จํานวน 62 แห่ง มากกว่า 95.% เป็นเงิน 154,326,000 บาท คิดเป็น 97.04% สําหรับช่วยเหลือนักเรียน จํานวน 77,163 คน ทั้งนี้ ส่วนที่เหลือคาดว่าจะสามารถดําเนินการได้เสร็จสิ้นภายในสิ้นเดือนตุลาคม นี้
รองโฆษกประจําสํานักนายกรัฐมนตรี ยังเปิดเผยว่า นายกรัฐมนตรีและรัฐมนตรีว่าการกระทรวงกลาโหม ติดตามมาตรการช่วยเหลือด้านการศึกษาของนิสิต นักศึกษาอย่างใกล้ชิด ขอบคุณ อว. ที่เร่งดําเนินการโอนเงินเป็นไปตามเป้าหมายที่กําหนด ส่วนที่เหลือขอให้เร่งโอนเงินให้กับสถาบันเพื่อให้ถึงมือนิสิตนักศึกษาโดยเร็วตามนโยบายของรัฐบาล เพื่อช่วยเหลือและบรรเทาความเดือดร้อนให้กับนิสิต นักศึกษา และผู้ปกครอง นายกรัฐมนตรีได้ให้ความสําคัญในการบรรเทาผลกระทบของทุกกลุ่มเป้าหมาย และพร้อมที่จะขับเคลื่อนให้ให้การศึกษาไทยสามารถเดินหน้าต่อไปได้ แม้ในช่วงวิกฤตการแพร่ระบาดของโควิด-19
........................
รัฐบาลไทย-ข่าวทำเนียบรัฐบาล-ก.แรงงาน ปิดจ๊อบแข่งขันฝีมือแรงงานแห่งชาติ ครั้งที่ 29 ระดับภาค
วันศุกร์ที่ 5 สิงหาคม 2565
ก.แรงงาน ปิดจ๊อบแข่งขันฝีมือแรงงานแห่งชาติ ครั้งที่ 29 ระดับภาค
กรมพัฒนาฝีมือแรงงาน กระทรวงแรงงาน ปิดแข่งขันฝีมือแรงงานแห่งชาติ ครั้งที่ 29 ระดับภาค มอบเงินรางวัลเยาวชนกว่า 2 ล้านบาท บันไดสู่ทีมชาติ
รัฐบาลไทย-ข่าวทำเนียบรัฐบาล-หารือร่วมผู้ประกอบการปุ๋ย
วันจันทร์ที่ 19 กรกฎาคม 2564
หารือร่วมผู้ประกอบการปุ๋ย
“รมช.มนัญญา” หารือร่วมผู้ประกอบการปุ๋ย ช่วยเหลือเกษตรกรในช่วงโควิด-19
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานการประชุมหารือแนวทางช่วยเหลือเกษตรกรที่ได้ผลกระทบจากสถานการณ์ราคาปุ๋ยปรับเพิ่มขึ้นทําให้ต้นทุนปัจจัยการผลิตของเกษตรกรสูงขึ้นพร้อมด้วยนายฉกรรจ์แสงรักษาวงศ์ประธานที่ปรึกษารัฐมนตรีช่วยว่าการกระทรวงเกษตรและสหกรณ์นางสาวปารีณาซักเซ็คคณะที่ปรึกษารัฐมนตรีช่วยฯและนายพิเชษฐ์วิริยะพาหะอธิบดีกรมวิชาการเกษตรโดยมีสํานักควบคุมพืชและวัสดุการเกษตรกรมวิชาการเกษตรและ7บริษัทผู้ประกอบการนําเข้าปุ๋ยเข้าร่วมณห้องประชุม123กระทรวงเกษตรและสหกรณ์และผ่านระบบZOOM MEETING
รมช.มนัญญากล่าวว่าพลเอกประยุทธ์จันทร์โอชานายกรัฐมนตรีฯมีความเป็นห่วงพี่น้องเกษตรกรในช่วงสถานการณ์การแพร่ระบาดไวรัสโควิด-19จึงมอบหมายให้กระทรวงเกษตรและสหกรณ์เร่งหาแนวทางช่วยเหลือเกษตรกรที่ได้รับผลกระทบจากราคาปุ๋ยที่เพิ่มขึ้นจะทําอย่างไรได้บ้างเพื่อเป็นการช่วยเหลือเกษตรกรซึ่งยอมรับว่าขณะนี้ปริมาณการใช้ปุ๋ยมีการนําเข้าเพิ่มขึ้นจากปีที่ผ่านมาและราคาปุ๋ยในท้องตลาดปรับตัวสูงขึ้นเกษตรกรมีความต้องการใช้ปุ๋ยส่งผลกระทบต่อต้นทุนการผลิตของเกษตรกรโดยตรงจะทําอย่างไรให้เกษตรกรได้ซื้อปุ๋ยในราคาเป็นธรรมในช่วงวิกฤตินี้ซึ่งการหารือร่วมกันเบื้องต้นได้ขอความร่วมมือกับบริษัทผู้นําเข้าปุ๋ยซึ่งทุกฝ่ายยินดีรับฟังความคิดเห็นเพื่อหาทางออกร่วมกันให้เกษตรกรและผู้ประกอบการสามารถอยู่ได้โดยจะรายงานให้นายกรัฐมนตรีฯรับทราบต่อไป
สําหรับภาพรวมการนําเข้าปุ๋ยยูเรีย46-0-0ระหว่างเดือนม.ค.-มิ.ย. 2564กรมวิชาการเกษตรรายงานว่ามีปริมาณนําเข้าปี2563จํานวน1.065ล้านตันปี2564จํานวน1.234ล้านตันเพิ่มขึ้น15.90%มูลค่านําเข้าปี2563จํานวน8,667.920ล้านบาทปี2564จํานวน14,015.532ล้านบาทเพิ่มขึ้น61.69%อีกทั้งราคาเฉลี่ยต่อตันปี2563จํานวน8,138.65บาทปี2564จํานวน11,354.38บาทเพิ่มขึ้น39.51%ในส่วนของราคานําเข้าปี2564ราคาสูงสุด12,075.22บาทต่อตัน และราคาต่ําสุด10,195.10บาทต่อตัน.
รัฐบาลไทย-ข่าวทำเนียบรัฐบาล-​The government supports tourism within the country. Prime Minister appointed the Ministry of Finance to consider budgeting for stimulus measurement.
วันพฤหัสบดีที่ 9 มิถุนายน 2565
​The government supports tourism within the country. Prime Minister appointed the Ministry of Finance to consider budgeting for stimulus measurement.
​The government supports tourism within the country. Prime Minister appointed the Ministry of Finance to consider budgeting for stimulus measurement.
On June 9, 2022, Ms. Traisuree Taisaranakul, Deputy Government Spokesperson, disclosed that Gen. Prayut Chan-o-cha, Prime Minister and Defense Minister, has given importance to focusing on the continual recovery of tourism, both foreign tourists to Thailand and the number of Thai people travelling in the country. In terms of tourism in the country, the Prime Minister has appointed the Ministry of Finance to evaluate appropriate budgeting in order to facilitate national tourists.
The Prime Minister has also authorized the applicable agencies to generate activities to stimulate national tourism and reduce travelling abroad, which will help refurbish the tourism industry in the country. Recently, the Tourism Authority of Thailand (TAT) has integrated with relevant agencies, both public and private sectors, in various marketing activities according to the campaign "Amazing Thailand, Now even more Amazing" with a targeted strategy to create interest in tourist attractions in each region, whether “North Nostalgia” in the north, “Trendy C2” in the central area, “East at Ease” in the east, “Isan in Love” in the northeastern area, and “Savory South” in the south.
However, the Prime Minister also emphasized to all agencies to revitalize the tourism sector that we must focus on distributing income to the secondary cities and push for community tourism to distribute income to locals. As a result, the strength will arise from the foundation level of the economy.
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งเตรียมพร้อมโรงพยาบาล เตียงผู้ป่วย ยา เวชภัณฑ์ และบุคลากร เป็นส่วนหนึ่งของแผนเผชิญเหตุเฝ้าระวังไวรัสโควิด-19
วันศุกร์ที่ 24 ธันวาคม 2564
โฆษกรัฐบาลเผย “นายกฯ” สั่งเตรียมพร้อมโรงพยาบาล เตียงผู้ป่วย ยา เวชภัณฑ์ และบุคลากร เป็นส่วนหนึ่งของแผนเผชิญเหตุเฝ้าระวังไวรัสโควิด-19
โฆษกรัฐบาลเผย “นายกฯ” สั่งเตรียมพร้อมโรงพยาบาล เตียงผู้ป่วย ยา เวชภัณฑ์ และบุคลากร เป็นส่วนหนึ่งของแผนเผชิญเหตุเฝ้าระวังไวรัสโควิด-19 ช่วงเทศกาลปีใหม่และไตรมาสแรกของปี 2565 พร้อมร่วมอวยพรคริสต์ศาสนิกชนทั่วประเทศเนื่องในเทศกาลคริสต์มาส ให้เฉลิมฉลองเทศ
วันนี้ 24 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์โควิด-19 (ศบค.) สั่งยกระดับการป้องกันและการรักษา เตรียมบุคลากร อุปกรณ์ เวชภัณฑ์ และเครื่องมือต่าง ๆ ให้เป็นส่วนหนึ่งของแผนเผชิญเหตุ เพื่อรองรับทุกสถานการณ์ที่จะเกิดขึ้นหลังปีใหม่ ทั้งนี้ นายกรัฐมนตรียังมั่นใจว่า หากพบผู้ติดเชื้อโควิด-19 สายพันธุ์โอมิครอนเพิ่มขึ้น ระบบด้านสาธารณสุขของไทยยังรับมือไหว ไทยยังสามารถควบคุมสถานการณ์การแพร่ระบาดในช่วง 2 สัปดาห์ที่ผ่านมาได้เป็นอย่างดียิ่ง ซึ่งกระทรวงสาธารณสุขมีเตียงดูแลผู้ป่วยโควิดเกือบ 2 แสนเตียง ใช้ไปประมาณ 30% ยังมีเตียงว่างเพียงพอรองรับ และกระทรวงสาธารณสุขยังเตรียมพร้อมระบบ Home isolation และ Community isolation ไว้สําหรับรักษาพยาบาล เพราะผู้ป่วยโอมิครอนส่วนใหญ่อาการจะไม่รุนแรง สามารถรักษาตัวอยู่ที่บ้านและชุมชนได้ นายกรัฐมนตรียังฝากถึงประชาชนคนไทยอย่าวิตกกังวล หากทุกคนดูแลตัวเองและเคร่งครัดใน 3 เรื่องนี้ คือ การฉีดวัคซีน เข็ม 1 และ 2 การรับวัคซีนเข็มกระตุ้น และการป้องกันตัวจากการรับเชื้อโควิด-19 แบบครอบจักรวาล
สําหรับผู้ติดเชื้อรายใหม่วันนี้ (24 ธ.ค. 64) มีจํานวน 2,671 ราย แยกเป็นผู้ป่วยจากระบบเฝ้าระวังฯ 2,502 ราย ผู้ป่วยจากการค้นหาเชิงรุก 56 ราย ผู้ป่วยภายในเรือนจํา/ที่ต้องขัง 58 ราย ผู้ป่วยมาจากต่างประเทศ 55 ราย ผู้ป่วยสะสม 2,175,809 ราย (ตั้งแต่ 1 เมษายน) หายป่วยกลับบ้าน 2,766 ราย หายป่วยสะสม 2,117,526 ราย (ตั้งแต่ 1 เมษายน) ผู้ป่วยกําลังรักษา 38,192 ราย เสียชีวิต 27 ราย
สําหรับการฉีดวัคซีนของไทย ณ วันที่ 23 ธันวาคม 2564 ฉีดวัคซีนแล้วกว่า 101,079,615 โดส โดยฉีดให้กับประชาชนมากที่สุดในสัดส่วนกว่า 61.94% จํานวนการฉีดวัคซีนสะสม 101,079,615 โดส ใน 77 จังหวัด แบ่งเป็น เข็มแรก 50,768,299 โดส (76.7% ของประชากร) เข็มสอง 44,819,727 โดส (67.7% ของประชากร) เข็มสาม 5,491,589 โดส (8.3% ของประชากร) โดยกรุงเทพฯ ยังเป็นพื้นที่ฉีดวัคซีนเข็ม 1 มากสุด (119.9%) ขณะนี้อัตราการฉีดล่าสุดรวมกันทั่วโลกที่ 41.3 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง
“นายกรัฐมนตรียังร่วมอวยพรคริสต์ศาสนิกชนทั่วประเทศเนื่องในเทศกาลคริสต์มาส โดยขอให้ฉลองเทศกาลอย่างมีความสุข และให้ร่วมงานสังสรรค์หรือปาร์ตี้ในช่วงปีใหม่อย่างมีสติและปลอดภัย ทุกคนเคยผ่านวิกฤติในช่วงเวลาที่โควิดระบาดในช่วงปีที่ผ่านมา หากมีความจําเป็นต้องออกนอกบ้านจริง ๆ ก็ให้สวมหน้ากากอนามัยและพกเจลล้างมือไปด้วยทุกครั้ง โดยหวังว่าทุกคนจะใช้ชีวิตอยู่บนความไม่ประมาทและให้ตระหนักว่า “โรคติดเชื้อ ดีที่สุด คือไม่ติดเชื้อ” ซึ่งทุกคนสามารถเป็นส่วนหนึ่งของการยุติโรคระบาด และทําให้ไวรัสโควิด-19 กลายเป็นไข้หวัดธรรมดาได้ในที่สุด” โฆษกประจําสํานักนายกรัฐมนตรี กล่าว
**************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทำ กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา
วันพุธที่ 23 มิถุนายน 2564
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทํา กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทํา กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา ตําแหน่งนักวิชาการวัฒนธรรม  นักจัดการงานทั่วไป นักวิชาการเงินและบัญชี พร้อมเปิดรับสมัครในเดือนกรกฎาคมนี้
วธ.รับลูกรัฐบาลช่วยเหลือผู้ได้รับผลกระทบโควิด-19 มีงานทํา กระจายจ้างงานลงสู่ระดับพื้นที่ เปิดรับสมัครพนักงานราชการเฉพาะกิจ 406 อัตรา ตําแหน่งนักวิชาการวัฒนธรรม นักจัดการงานทั่วไป นักวิชาการเงินและบัญชี พร้อมเปิดรับสมัครในเดือนกรกฎาคมนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่คณะรัฐมนตรี(ครม.)มีมติเมื่อวันที่ 8 มิถุนายนที่ผ่านมาเห็นชอบข้อเสนอแนวทางการจัดสรรกรอบอัตรากําลังและกลไกการบริหารจัดการพนักงานราชการเฉพาะกิจ 10,000 อัตราให้แก่ 28 ส่วนราชการใน 14 กระทรวงเพื่อช่วยเหลือผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้มีงานทําและกระจายการจ้างงานลงสู่ระดับพื้นที่ที่มีกลุ่มเป้าหมายเป็นผู้สําเร็จการศึกษาระดับปริญญาตรีและได้รับค่าตอบแทน 18,000 บาทต่อเดือน มีระยะเวลาจ้างไม่เกิน 1 ปีและสิ้นสุดการจ้างงานไม่เกินวันที่ 30 กันยายน 2565 โดยพลเอกประยุทธ์ จันทร์โอชา นายกรัฐมนตรีมีนโยบายให้ส่วนราชการในแต่ละกระทรวงที่ได้รับจัดสรรอัตราพนักงานราชการเฉพาะกิจเร่งรับสมัครและบรรจุเข้าปฏิบัติงานตามขั้นตอนโดยเร็วที่สุดนั้น ในส่วนของกระทรวงวัฒนธรรม (วธ.) ได้รับจัดสรรอัตราพนักงานราชการเฉพาะกิจ 406 อัตราโดยบรรจุในตําแหน่งนักวิชาการวัฒนธรรม นักจัดการงานทั่วไป และนักวิชาการเงินและบัญชี
รัฐมนตรีว่าการกระทรวงวัฒนธรรม กล่าวอีกว่า สําหรับการจัดสรรกรอบอัตรากําลังพนักงานราชการเฉพาะกิจที่จะเปิดรับสมัครนี้ วธ.จะจัดสรรอัตรากําลังให้แก่สํานักงานวัฒนธรรมจังหวัดทั้ง 76 จังหวัด แบ่งเป็นจัดสรรให้จังหวัดที่มีขนาดใหญ่ 26 จังหวัดได้รับจัดสรรจังหวัดละ 6 อัตรา รวม 156 อัตรา ขณะเดียวกันในส่วนของจังหวัดที่มีขนาดกลาง 22 จังหวัดได้รับจัดสรรจังหวัดละ 5 อัตรา รวม 110 อัตรา ส่วนจังหวัดที่มีขนาดเล็ก 28 จังหวัดได้รับจัดสรรจังหวัดละ 5 อัตรา รวม 140 อัตรา ทั้งนี้ วธ.จะประชุมคณะกรรมการสรรหาเพื่อกําหนดแนวทางในการคัดเลือกพนักงานราชการเฉพาะกิจในเร็วๆนี้ และดําเนินการจัดทําร่างกําหนดแนวทางดังกล่าว โดยจะสามารถเปิดรับสมัครคัดเลือกในเดือนกรกฎาคม และจะเปิดสอบข้อเขียนและสัมภาษณ์เพื่อให้บรรจุเข้าปฏิบัติงานได้ในเดือนสิงหาคม 2564
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดเชียงใหม่ วันที่ 28 เม.ย. 65 และจังหวัดลำปาง วันที่ 29 เม.ย. 65 ผู้ร่วมงานจะไม่ถูกดำเนินคดี
วันจันทร์ที่ 25 เมษายน 2565
กยศ. ร่วมจัดมหกรรมไกล่เกลี่ยหนี้จังหวัดเชียงใหม่ วันที่ 28 เม.ย. 65 และจังหวัดลําปาง วันที่ 29 เม.ย. 65 ผู้ร่วมงานจะไม่ถูกดําเนินคดี
กยศ.ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 5 จ.เชียงใหม่ ในวันที่ 28 เม.ย.2565 ละครั้งที่ 6 จ.ลําปาง ในวันที่ 29 เม.ย.2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนครั้งที่ 5 จังหวัดเชียงใหม่ ในวันที่ 28 เมษายน 2565 ณ ศูนย์ประชุมและแสดงสินค้านานาชาติจังหวัดเชียงใหม่ และครั้งที่ 6 จังหวัดลําปาง ในวันที่ 29 เมษายน 2565 ณ หอประชุม มหาวิทยาลัยราชภัฏลําปาง ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนครั้งที่ 5 จังหวัดเชียงใหม่ ในวันที่ 28 เมษายน 2565 ณ ศูนย์ประชุมและแสดงสินค้านานาชาติจังหวัดเชียงใหม่ และมหกรรมไกล่เกลี่ยหนี้สินครัวเรือน ครั้งที่ 6 จังหวัดลําปาง ในวันที่ 29 เมษายน 2565 ณ หอประชุม มหาวิทยาลัยราชภัฏลําปาง โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กบข. หวังช่วยสมาชิกเตรียมความพร้อมก่อนเกษียณอายุราชการ ชวนสมาชิกเข้าร่วมอบรมออนไลน์ปลาย มิ.ย. นี้
วันพุธที่ 15 มิถุนายน 2565
กบข. หวังช่วยสมาชิกเตรียมความพร้อมก่อนเกษียณอายุราชการ ชวนสมาชิกเข้าร่วมอบรมออนไลน์ปลาย มิ.ย. นี้
กบข. ร่วมกับ ตลท. เตรียมจัดอบรมออนไลน์ หัวข้อ “บริหารเงินเกษียณสไตล์วัยเก๋า สําหรับสมาชิก กบข.” ในวันที่ 21 มิ.ย. นี้ เพื่อเสริมทักษะวางแผนการเงินให้บรรลุเป้าหมายเกษียณของสมาชิก โดยไม่มีค่าใช้จ่าย
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ร่วมกับตลาดหลักทรัพย์แห่งประเทศไทย (ตลท.) จัดอบรมออนไลน์ ในหัวข้อ “บริหารเงินเกษียณสไตล์วัยเก๋า สําหรับสมาชิก กบข.” ในวันที่ 21 มิถุนายน 2565 เวลา 10.00 – 12.00 น. ผ่านโปรแกรม ZOOM บรรยายโดยวิทยากรผู้ทรงคุณวุฒิจาก ตลท. ซึ่งมีเนื้อหาที่น่าสนใจ ได้แก่ การเริ่มต้นตั้งเข็มทิศเพื่อรับชีวิตเกษียณสุข เตรียมเกษียณอย่างมีแผน และเทคนิคบริหารเงินหลังเกษียณ ซึ่งการอบรมในครั้งนี้ เป็นความร่วมมือฯ ภายใต้ “โครงการส่งเสริมความรู้ทางการเงินแก่สมาชิก กบข.” ซึ่งเป็นความร่วมมือต่อเนื่องเป็นครั้งที่ 2
โดยการจัดอบรมให้ความรู้แก่สมาชิก เป็นอีกหนึ่งภารกิจหลักของ กบข. เพื่อส่งเสริมความรู้และทักษะทางการเงินให้กับสมาชิก ช่วยสร้างวินัยการออม ตลอดจนวางแผนการเงินเพื่อการเกษียณอายุราชการอย่างมีคุณภาพ ผ่านทางเลือกการบริหารเงินออมของ กบข. และการลงทุนเพิ่มทางเลือกอื่น ๆ ให้บรรลุเป้าหมายเกษียณที่สมาชิกต้องการ สมาชิก กบข. ที่สนใจสามารถลงทะเบียนสํารองการเข้าร่วมอบรม ผ่าน 2 ช่องทาง คือ 1. My GPF Application เมนู “ลงทะเบียนกิจกรรม” และ 2. เว็บไซต์ กบข. www.gpf.or.th เมนู “บริการสมาชิก” เลือก “ปฏิทินกิจกรรม” จํากัดสมาชิกเข้าร่วมอบรมเพียง 1,000 คนต่อหลักสูตร โดยไม่มีค่าใช้จ่าย
นอกจากนี้ กบข. ยังมีการจัดอบรมออนไลน์ให้ความรู้แก่สมาชิกตลอดทั้งปี โดยวิทยากร กบข. ในหัวข้อ “เลือกสินทรัพย์การลงทุนให้เหมาะกับเป้าหมายทางการเงิน” ในวันที่ 24 มิถุนายน 2565 เวลา 10.00 – 12.00 น. ผ่านโปรแกรม ZOOM ซึ่งมีเนื้อหาให้ความรู้ในเรื่องของเทคนิคการตั้งเป้าหมายทางการเงิน จัดสรรเงินออมตามเป้าหมายที่ต่างกัน และเลือกสินทรัพย์ลงทุนให้เหมาะกับเป้าหมาย สําหรับสมาชิกที่ไม่สามารถเข้าร่วมกับอบรมออนไลน์ได้ สามารถรับชมย้อนหลังได้ที่ เมนู “หลักสูตรออนไลน์” ผ่านทางแอป กบข. My GPF Application และ My GPF Website ซึ่ง กบข. ได้รวบรวมหลักสูตรอบรมหัวข้อที่น่าสนใจให้สมาชิกเลือกรับชม อาทิ เทคนิคทวีค่าเงินออมกับ กบข., บริหารเงินดี ชีวีมีสุข, สร้างเงินล้านก่อนอายุ 40, เคล็ด (ไม่) ลับ 3 เรื่องต้องรู้ก่อนลงทุน และวางแผนการออมดี มีแต่ได้ เป็นต้น
สมาชิกที่สนใจสามารถสอบถามข้อมูลเพิ่มเติมได้ที่ GPF Contact Center โทร. 1179 Facebook กบข. หรือ Line กบข. พิมพ์ค้นหาไอดี @gpfcommunity